text: Trump: Ein frágreiðing um deyða Khashoggis verður klár innan fáar dagar
text: #000001
text: Amerikanski forsetin heldur tað vera ov tíðliga at peika á saudiarabiska krúnprinsin sum tann, ið stóð aftanfyri
text: #000002
text: Hvør stóð aftanfyri drápið á Khashoggi? Tað hevur verið tann stóri spurningurin, síðan saudiarabiski tíðindamaðurin Jamal Khashoggi fór inn á saudiarabiska konsulátið í Istanbul í Turkalandi 2. oktober uttan at koma út aftur.
text: #000004
text: Sambært amerikanska forsetanum Donald Trump, fáa vit skjótt svar uppá hetta.
text: #000005
text: "Vit fáa eina fulla frágreiðing um nakrar fáar dagar - væntandi mánadagin ella týsdagin," segði Trump á tíðindafundi í Malibu í Kalifornia, har hann vitjaði tey, ið vórðu rakt av ógvusligu skógareldunum.
text: #000006
text: "Vit koma við einari kanning um, hvør hevði skyldina fyri hesum, og hvør framdi gerðina. Vit tosa um dráp her, einki annað," segði Trump sambært DR.
text: #000007
text: Higartil hevur CIA peikað á saudiarabiska krúnprinsin Mohammed bin Salman sum tann, ið stendur aftanfyri drápið á Khashoggi.
text: #000008
text: Donald Trump heldur tó, at tað er ov tíðliga at peika á nakran.
text: #000009
text: Lavrov: Vesturheimurin er farin í kríggj móti okkum
text: #000016